cyanic-selkie/wikianc huggingface dataset:
உதவி இயக்குநர் (திரைப்படம்)
தமிழ்த் திரைப்படத்துறையில் 90 விழுக்காடு இயக்குநர்கள் ஆரம்பலகாலத்தில் உதவி இயக்குனராக பணிபுரிந்தவர்கள் என்பது குறிப்பிடத்தக்கது. எடுத்துக்காட்டாக: அட்லீ என்ற இயக்குனர் ஆரம்ப காலத்தில் பிரபல இயக்குனர் ஷங்கர் என்பவரிடம் நண்பன் மற்றும் எந்திரன் ஆகிய இரு படங்களில் உதவி இயக்குனராக உதவி இயக்குனராக பணிபுரிந்துள்ளார் என்பது குறிப்பிடத்தக்கது. அதே போன்று இயக்குனர் பாலா என்பவர் பாலு மகேந்திரா என்ற இயக்குனரிடம் உதவி இயக்குனராக பணிபுரிந்துள்ளார்.
மேற்கோள்கள்
பகுப்பு:திரைப்பட இயக்குநர்கள் பகுப்பு:திரைப்படத் தயாரிப்பு தொழில்கள்
ஜஸ்டின் கேம்ப்
ஜஸ்டின் கெம்ப் (Justin Kemp, பிறப்பு: அக்டோபர் 2 1977 ), தென்னாப்பிரிக்க அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 85 ஒருநாள் பன்னாட்டுத் துடுப்பாட்டப் போட்டிகளிலும் 109 முதல்தர துடுப்பாட்டப் போட்டிகளிலும், 243 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2001–2005 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 	2001–2007 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
ராஜமார்த்தாண்டன்
thumb|right|200px|கவிஞர் ராஜமார்த்தாண்டன் ராஜமார்த்தாண்டன் (Rajamarthandan, 1948 - சூன் 6, 2009) தமிழகத்தைச் சேர்ந்த விமர்சகர், இதழாளர், கவிஞர். அவரது சொந்த ஊர் கன்னியாகுமரி அருகே உள்ள பொற்றையடி. அவரது கொங்குதேர் வாழ்க்கை என்னும் பெயரிலான தொகுப்பு நூல்கள் குறிப்பிடத்தக்கவை. ராஜமார்த்தாண்டன் தினமணி உதவியாசிரியராக பணியாற்றியவர்; கொல்லிப்பாவை என்னும் சிற்றிதழை நடத்தியவர். தனது இறுதிக் காலத்தில் காலச்சுவட்டில் பணியாற்றினார். நிறைய கவிதைகள் எழுதியிருந்தாலும், ராஜமார்த்தாண்டன் ஒரு சிறந்த கவிதை விமர்சகராகவும், திறனாய்வாளராகவும் முன்வைக்கப்படுகிறார். இவர் எழுதிய "ராஜமார்த்தாண்டன் கவிதைகள்" எனும் நூல் தமிழ்நாடு அரசின் தமிழ் வளர்ச்சித் துறையின் 2002 ஆம் ஆண்டுக்கான சிறந்த நூல்களில் புதுக்கவிதை எனும் வகைப்பாட்டில் பரிசு பெற்றிருக்கிறது.
மறைவு
61 ஆவது வயதில் சாலை விபத்தில் காலமானார். இவருக்கு மனைவி, ஒரு மகன், ஒரு மகள் உள்ளனர்.
வெளி இணைப்புக்கள்
பகுப்பு:தமிழக எழுத்தாளர்கள் பகுப்பு:தமிழ் விமர்சகர்கள் பகுப்பு:தமிழகக் கவிஞர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:கன்னியாகுமரி மாவட்ட நபர்கள்
அந்தகாரனழி
இது கேரளத்தின் ஆலப்புழை மாவட்டத்தில் கடற்பகுதியை ஒட்டிய கிராமம். 2004 டிசம்பர் 26-ல் உண்டான சுனாமியில் இவ்விடம் அதிக சேதம் அடைந்தது. அந்தகாரனழி கடற்கரையில் எல்லா ஆண்டுகளும் பீச் பெஸ்ட் எனப்படும் கடற்கரைத் திருவிழா நடத்தப்பெறும். .
குன்றல் பகுப்பு தோற்றம் மற்றும் செயற்பாடு
ஒடுக்கற்பிரிவின் தோற்றமும் செயல்பாடும் (Origin and function of meiosis) குன்றல் பகுப்பின் தோற்றம் மற்றும் செயல்பாடு என்பது மேம்பாடடைந்த உட்கரு கொண்ட (ஊக்கேரியாட்டுகள்) உயிரிகளில் இனப்பெருக்கத்தின்   பரிணாம வளர்ச்சி சார்ந்த அடிப்படை புரிதலை உண்டாக்குவதாக உள்ளது. உயிரியலாளர்கள் மத்தியில் இந்த நிகழ்வு ஊக்கேரியாட்டுகளின் பாலின கலப்பு பரிணாமத்தில் எத்தகைய பங்காற்றுகின்றன, இது ஏன் தொடர்கிறது, இது ஏன் இருமயமாக இனப்பெருக்கத்தின் இறுதியில்  உள்ளது , என்ற உள்ளீடுகள் மூலம் இது 1.2 பில்லியன் ஆண்டுகளுக்கு முந்தையது என்பதை உறுதியாகக்கூற முடிகிறது. ஆரம்பகாலம்  தொட்டே பெருக்கத்தில் ஈடுபட்டு வந்த தாவரங்கள், விலங்குகள், பூஞ்சைகள் இதுநாள் வரை பாலினப்பெருக்க உயிரிகளாகவே உள்ளன.
பகுப்பு:படிவளர்ச்சி பகுப்பு:பரிணாம உயிரியல்
உடையகுளம்
ஒடையகுளம் (ஆங்கிலம்:Odayakulam), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டம், பொள்ளாச்சி வட்டத்தில் இருக்கும் ஒரு பேரூராட்சி ஆகும்.
அமைவிடம்
இப்பேரூராட்சி, கோயம்புத்தூரிலிருந்து 58 கி.மீ. தொலைவில் உள்ளது. இதனருகே பொள்ளாச்சி 18 கி.மீ. தொலைவில் உள்ளது. இதனருகே உள்ள தொடருந்து நிலையம் ஆனைமலை சாலை ஆகும்.
ஆதாரங்கள்
பகுப்பு:கோயம்புத்தூர் மாவட்டத்தில் உள்ள பேரூராட்சிகள்
டாலி ஜெயின்
டாலி ஜெயின், இந்தியாவின் பெங்களூருவை பூர்விகமாகக் கொண்ட பெண்களுக்கான புடவை மற்றும் உடைகளை அணிவித்துவிடும் தொழிலைக் கொல்கத்தாவில் நடத்தி வரும் பெண் தொழிலதிபராவார்.
ஆரம்ப கால வாழ்க்கை
டாலி ஜெயின், கர்நாடகாவின் பெங்களூருவில் பிறந்து வளர்ந்தவர். அங்குள்ள கலாச்சாரத்தின் படி உடையணிந்து வாழ்ந்து வந்தார். தனது காதலரான, நவீன் ஜெயினை திருமணம் செய்து, பெங்களுருவில் இருந்து கொல்கத்தாவுக்கு குடிபெயர்ந்துள்ளார்.
தொழில்
தனது மாமியாரின் அறிவுறுத்தலின் படி, திருமணத்திற்கு பின்பு புடவை கட்ட வேண்டிய கட்டாயத்தில் முதன்முறையாக தினமும் சேலை கட்ட ஆரம்பித்தார். ஆனால் ஒரே மாதிரியான முறையில் புடவை கட்ட பிடிக்காமல் தினம் தினம் புதுமையான முறையில் கட்ட ஆரம்பித்தார், ஒரு காலகட்டத்தில், நூற்று ஐம்பதிற்கும் மேற்பட்ட முறைகளில் புடவைகளை கட்ட ஆரம்பித்துள்ளார். மேலும் திருமண வீடுகளில் மணப்பெண்ணுக்கு சேலை கட்ட உதவிசெய்துள்ளார். டாலியின் புடவை கட்டிவிடும் திறமையை கவனித்த பிரபல ஆடை வடிவமைப்பாளரான சந்தீப் கோஸ்லா, இவரை பல்வேறு பிரபலங்களுக்கும், நடிகைகளுக்கும் அறிமுகப்படுத்தி விட்டுள்ளார். அதனடிப்படையில் இதனை ஒரு தொழிலாகவே நடத்த தொடங்கியுள்ளார்.
2019 ஆம் ஆண்டில், முன்னூறுக்கும் மேற்பட்ட வகைகளில் புடவைகளை கட்டுவதற்கும், ஒரு புடவையை கட்டி முடிக்க 18.5 வினாடிகளே எடுத்ததற்கும் லிம்கா சாதனைகள் புத்தகத்தில் இடம் பெற்றுள்ளார், சோனம் கபூர், தீபிகா படுகோன், பிரியங்கா சோப்ரா, இஷா அம்பானி மற்றும் ஆலியா பட் போன்றோரின் திருமணத்திற்கும், மறைந்த தமிழக அரசியல்வாதியான ஜெயலலிதா மற்றும் இசுமிருதி இரானி போன்றோருக்கும் புடவைகளை கட்டிவிட்டு அலங்கரித்துள்ளார்.
மேற்கோள்கள்
<references group="" responsive="1"> பகுப்பு:இந்தியப் பெண் அலங்கார வடிவமைப்பாளர்கள் பகுப்பு:வாழும் நபர்கள் பகுப்பு:இந்தியப் பெண் தொழிலதிபர்கள் பகுப்பு:இந்தியப் பெண்கள்
டைபியூட்டாக்சி எத்தில் தாலேட்டு
டைபியூட்டாக்சி எத்தில் தாலேட்டு (Dibutoxy ethyl phthalate) என்பது C20H30O6 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பாலி வினைல் குளோரைடு மற்றும் பாலி வினைல் அசிட்டேட்டு போன்ற சேர்மங்களில் நெகிழியாக்கியாக டைபியூட்டாக்சி எத்தில் தாலேட்டு பயன்படுத்தப்படுகிறது. பிசு(2-பியூட்டாக்சியெத்தில்) பென்சீன்-1,2-டைகார்ப்பக்சிலேட்டு என்ற பெயராலும் இதை அழைக்கலாம். இதன் அடர்த்தி 0.93 கிராம்/மில்லி ஆகும்.
மேற்கோள்கள்
பகுப்பு:தாலேட்டு எசுத்தர்கள் பகுப்பு:ஈதர்கள்
வடலூர் நகராட்சி
வடலூர் நகராட்சி, தமிழ்நாட்டின் கடலூர் மாவட்டம், குறிஞ்சிப்பாடி வட்டத்தில் அமைந்த வடலூர் பேரூராட்சியின் மக்கள் தொகை வளர்ச்சியின் காரணமாக, 16 அக்டோபர் 2021 அன்று நகராட்சியாக உருவாக்குவதற்கான அரசாணையை தமிழக அரசின் நகராட்சி நிர்வாகம் மற்றும் குடிநீர் வழங்கல் கூடுதல் துறையின் கூடுதல் தலைமைச் செயலாளர் வெளியிட்டார்.
மேற்கோள்கள்
பகுப்பு:கடலூர் மாவட்டம் கடலூர் மாவட்ட நகராட்சிகள் பகுப்பு:தமிழ்நாடு நகராட்சிகள்
இளைய மகாமகம் 2015
இளைய மகாமகம் 2015 கும்பகோணத்தில் இவ்வாண்டு நடைபெறும் சிறப்பான விழாவாகும். ஒவ்வொரு மகாமகத்தின்போது அதற்கு முதல் ஆண்டு இளைய மகாமக ஆண்டாகக் கொள்ளப்படும் நிலையில் 2015ஆம் ஆண்டு இளைய மகாமக ஆண்டாகக் கருதப்படுகிறது. கும்பகோணத்தில் இளைய மகாமகத்தை முன்னிட்டு சிவன் கோயில்களில் பந்தல்கால் முகூர்த்த விழா 3.2.2015 (திங்கட்கிழமை, ஜய, தை 20) நடைபெற்றது. இவ்விழா கும்பகோணம் கும்பேஸ்வரர் கோயில், சோமேஸ்வரன் கோயில் ஆகிய கோயில்களில் நடைபெற்றது. சுவாமி அம்பாளுக்கு சிறப்பு அர்ச்சனை, தீபாராதனை நடைபெற்றன. பின்னர் பந்தல் காலுக்கு அபிஷேகம் செய்யப்பட்டு பந்தல்கால் நடப்பட்டது.
சைவக் கோயில்கள்
23.2.2015 (திங்கட்கிழமை, ஜய, மாசி 11) கும்பகோணத்திலுள்ள காசி விசுவநாதர் கோயில், ஆதிகும்பேஸ்வரர் கோயில், அபிமுகேஸ்வரர் கோயில், கௌதமேஸ்வரர் கோயில் ஆகிய கோயில்களில் கொடியேற்றம் நடைபெற்றது. தொடர்ந்து பத்து நாள் விழா தொடங்கியது. இவ்விழா நாட்களில் சேஷ, கமல, பூத, கிளி, யானை, மூஷிகம், மயில், ரிஷபம், கைலாச, குதிரை போன்ற பல்வேறு வாகனங்களில் வீதியுலா நடைபெறுவது சிறப்பானதாகும்.
26.2.2015 (வியாழக்கிழமை, ஜய, மாசி 14) கும்பேஸ்வரர் கோயிலிலுள்ள 63 நாயன்மார்களுக்கும் சிறப்பு அபிஷேகமும், அலங்காரமும் செய்யப்பட்டு பின்னர் 63 நாயன்மார்கள் வீதியுலா நடைபெற்றது.
27.2.2015 (வெள்ளிக்கிழமை, ஜய, மாசி 15) கும்பேஸ்வரர் கோயில், காசி விசுவநாதர் கோயில், அபிமுகேஸ்வரர் கோயில்களில் ஓலைச்சப்பரத்தில் இறைவனும் இறைவியும் வீதியுலா வந்தனர். கும்பேஸ்வரர் கோயிலிலிருந்து ஐந்து சப்பரங்கள் வீதியுலா வந்தன.
வைணவக் கோயில்கள்
சிவன் கோயில்களில் நடைபெற்றதுபோலவே பெருமாள் கோயிலான வராகப்பெருமாள் கோயிலில் 24.2.2015 அன்று கொடியேற்றம் நடைபெற்றது. திருப்பணி நடைபெறுவதால் சக்கரபாணி கோயில், சார்ங்கபாணி கோயில் ஆகிய கோயில்களில் கொடியேற்றம் நடைபெறவில்லை.
27.2.2015 அன்று வராகப்பெருமாள் கோயிலில் கருட சேவையுடன், ஓலைச்சப்பரத்தில் இறைவனும் இறைவியும் வீதியுலா வந்தனர்.
தேரோட்டம்
9.2.2015 (திங்கட்கிழமை, ஜய, தை 26)கும்பேஸ்வரன் கோவிலில் இளைய மகாமகம் தேரோட்டம் நடத்துவதற்கு, தேருக்கு முகூர்த்தம் நடைபெற்றது
3.3.2015 (செவ்வாய்க்கிழமை, ஜய, மாசி 19) கும்பகோணத்தில் கும்பேஸ்வரர், காசி விஸ்வநாதர், அபிமுகேஸ்வரர் ஆகிய கோயில்களில் தேரோட்டம் நடைபெற்றது. கும்பேஸ்வரர் கோயிலில் இரு தேர்களும், காசி விசுவநாதர், அபிமுகேஸ்வரர் கோயில்களில் ஒவ்வொரு தேரும் தேரோட்ட நிகழ்வில் கலந்துகொண்டது கண்கொள்ளாக்காட்சியாக இருந்தது. கும்பேஸ்வரர் கோயிலில் விநாயகர், சுப்ரமணியர், சண்டிகேஸ்ரர் ஆகிய மூவருக்கும் உரிய தேர்கள் புதுப்பிக்கப்பட்டு வருவதால், கும்பேஸ்வரர் எழுந்தருளிய தேரில் விநாயகரும், வள்ளிதெய்வானையுடன் கூடிய முருகப்பெருமானும், மங்களாம்பிகை எழுந்தருளிய தேரில் சண்டிகேசுவரரும் எழுந்தருளினர்.
தீர்த்தவாரி
4.3.2015 (புதன்கிழமை, ஜய, மாசி 20) காலை 10.30 மணிக்கு மேல் தொடங்கி கும்பகோணம் மகாமக குளத்தில் தீர்த்தவாரி நடைபெற்றது. நகரம் முழுவதும் விழாக்கோலம் பூண்டிருந்தது. மகாமகக் குளக்கரையிலும், மகாமகக்குளத்தைச் சுற்றிலும் ஏராளமான பக்தர்கள் தீர்த்தவாரியைக் காணவும், புனித நீராடவும் வந்திருந்தனர். கும்பேஸ்வரர் கோயில், நாகேஸ்வரர் கோயில், அபிமுகேஸ்வரர் கோயில், சோமேஸ்வரர் கோயில், ஏகாம்பரேஸ்வரர் கோயில், பாணபுரீஸ்வரர் கோயில் ஆகிய கோயில்களைச் சார்ந்த உற்சவமூர்த்திகள் அம்பாளுடன் ரிஷப வாகனத்தில் கோயிலிலிருந்து கிளம்பி கும்பகோணத்தில் உள்ள வீதிகளின் வழியாக மகாமகக் குளத்தை வந்தடைந்தனர். அஸ்திர தேவர்களுக்கு நடைபெற்ற சிறப்பு அபிஷேகத்தைத் தொடர்ந்து, நீராடல் நடைபெற்றது. அப்போது குளக்கரையில் இருந்த பக்தர்கள் குளத்தில் நீராடினர்.
சைவக் கோயில்கள்
6.3.2015 (வெள்ளிக்கிழமை, ஜய, மாசி 23) கும்பேஸ்வரர் கோயில், சோமேஸ்வரர் கோயில், காசி விஸ்வநாதர் கோயில்களில் விடையாற்றி சிறப்பாக நடைபெற்றது.
வைணவக் கோயில்கள்
6,7,8.3.2015 (வெள்ளி,சனி, ஞாயிறு ஜய, மாசி 23, 24,25) வராகப்பெருமாள் கோயிலில் விடையாற்றி விமரிசையாக நடைபெற்றது.
தீர்த்தவாரி படத்தொகுப்பு
பகுப்பு:விழாக்கள் பகுப்பு:சைவ சமயம் பகுப்பு:வைணவ சமயம் பகுப்பு:கும்பகோணம்
ஸ்டீபன் டிக்சன்
ஸ்டீபன் டிக்சன் (Stephen Dixon, பிறப்பு: சூலை 12 1958), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 1990-1993 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
செயல்வல்லமை அணுகுமுறை
செயல்வல்லமை அணுகுமுறை (Capability approach) என்பது ஒரு சமூகத்தை விருத்தி செய்ய பயன்படும் ஒர் அணுகுமுறை ஆகும். இது ஒரு பூரண அணுகுமுறையாக இந்திய பொருளியலாளர் அமார்த்ய சென் அவர்களாலும், அவரோடு இணைந்து பணியாற்றியோராலும் அறிமுகப்படுத்தப்பட்டது. சிக்கல்களை மட்டுமே கருத்தில் கொள்ளாமல், ஒருவரிடையே இருக்கக்கூடிய வளங்களையும் திறங்களையும் கருத்தில் கொண்டு, பொருளாதார விருத்தியை மட்டும் கருத்தில் கொள்ளாமல் ஒருவருக்கு தேவையான உண்மையான சுதந்திரங்களையும், வாழ்வின் இறுதி நோக்கங்களையும் கருத்தில் கொண்டு இந்த அணுகுமுறை வளர்ச்சி பெற்றது. இன்றைய பொருளாதார வளர்ச்சியல் திட்டங்களில் இது ஒரு முக்கிய பங்கை வகிக்கிறது.
ஸ்டீபன் டிக்சன்
வெளி இணைப்பு
ஸ்டீபன் டிக்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 1 2011.
கோலாலம்பூர் கால்பந்துச் சங்கம்
கோலாலம்பூர் காற்பந்துச் சங்கம் (Kuala Lumpur Football Association, பெர்சாத்துயன் போலா செபக் கோலாலம்பூர்), மலேசிய கூட்டாட்சிப் பகுதியான கோலாலம்பூரில் காற்பந்துச் செயற்பாடுகளை மேற்பார்வையிடும் காற்பந்துச் சங்கமாகும்.
கோலாலம்பூர் காற்பந்துச் சங்கம் 1974இல் கோ ஆ சாய் மற்றும் கே. இராசலிங்கத்தால் நிறுவப்பட்டது. துவக்கத்தில் இது கூட்டாட்சிப் பகுதி காற்பந்துச் சங்கம் எனப்பட்டது. 1979இலிருந்து மலேசிய காற்பந்துப் போட்டிகளில் பங்கேற்று வரும் இச்சங்கம் 1986இல் தற்போதுள்ள பெயருக்கு மாறியது.
1980களில் அச்சங்கம் சாதனைகளை நிகழ்த்தியது; 1986இலும் 1988இலும் லீக் வெற்றியாளராக விளங்கியது. 1987, 1988,1989 எனத் தொடர்ச்சியாக மூன்றாண்டுகள் மலேசியக் கோப்பையை வென்றனர். 1990களிலும் கோப்பை போட்டிகளில் வெற்றிகளை ஈட்டியது. 1993, 1994, 1999இல் மலேசிய கோப்பையை வென்றது. மலேசிய அறக்கட்டளை கேடயத்தையும் சுல்தான் ஆஜி அகமது ஷா கோப்பையையும் 1988, 1995, 2000ஆம் ஆண்டுகளில் வென்றுள்ளது.
வெளி இணைப்புகள்
பகுப்பு:மலேசியாவில் விளையாட்டு பகுப்பு:கால்பந்தாட்ட அமைப்புகள்
தமிழ்நாட்டுக் கோயில் இசைத் தூண்கள்
கோயிலில் உள்ள தூண்கள் இசை எழுப்பும் வண்ணம் அமைப்பது தமிழர் இசை கட்டுமான நுட்ப கலைப் பரிமாணங்களில் ஒன்று. சென்னையில் உள்ள யானை கோயிலில் இப்படிப்பட்ட இசைத் தூண்களுக்கு நல்ல எடுத்துக்காட்டு. மிடறு என்று அழைக்கப்படும் "கற்தூண்கள் இசை" என்ற தமிழிசை மரபின் எடுத்துக்காட்டாக இவற்றைக் கொள்ளலாம்.
பண்டைய காலத்தில் இவ்வாறான தூண்கள் செதுக்கப்படும் போதே "ச ரி க ம ப த நி" என்ற ஏழு விதமான இசையை எழுப்பப்படும் விதத்தில் இத்தூண்கள் உருவாக்கப்படுள்ளன.
பிசினஸ் ஸ்டாண்டர்ட்
பிசினஸ் ஸ்டாண்டர்ட் (ஆங்கிலம்:Business Standard) இந்தியாவில் பிரசுரிக்கப்படும் வணிகச் செய்தித்தாள். தி டெலிகிராஃப் நாளிதழை வெளியிடும் ஆனந்தா பதிப்பக நிறுவனமே இச்செய்தித்தாளின் பதிப்பாளர். இது ஆங்கிலம் மற்றும் இந்தி மொழிகளில் அச்சாகி வெளியாகிறது.
வெளி இணைப்புகள்
பகுப்பு:இந்திய நாளிதழ்கள் பகுப்பு:இந்திய ஆங்கிலப் பத்திரிகைகள் பகுப்பு:வணிக இதழ்கள்
மக்கள் இயக்கம் (தமிழ்நாடு)
மக்கள் இயக்கம் தமிழ்நாட்டில் செயல்படும் ஒரு அரசியல் அமைப்பு/கட்சி ஆகும். இது திரைப்பட நடிகர் விஜயால் தொடங்கப்பட்டது. சூலை 2009இல் தனது நற்பணி/ரசிகர் மன்றங்களை மக்கள் இயக்கம் என்ற அமைப்பாக விஜய் மாற்றினார். இதற்கு ஒரு ஆண்டு முன்னரே தனது ரசிகர் மன்றங்களுக்கென தனியே ஒரு கொடியினை அறிமுகப்படுத்தியிருந்தார். விஜயின் தந்தை தமிழ்த் திரைப்பட இயக்குனர் எஸ். ஏ. சந்திரசேகர் இக்கட்சியின் முக்கிய நிருவாகிகளுள் ஒருவராக உள்ளார். 2010 ஆம் ஆண்டில் விஜயின் காவலன் திரைப்படம் வெளிவர திராவிட முன்னேற்றக் கழகம் (திமுக) தடை செய்வதாகக் குற்றம் சாட்டி, அண்ணா திராவிட முன்னேற்றக் கழகத்துடன் ஒருங்கிணைந்து திமுக அரசை தாக்கி வந்தது மக்கள் இயக்கம். பெப்ரவரி 2011இல் தமிழக மீனவர்கள் மீது இலங்கைக் கடற்படையினரின் தாக்குதல்களைக் கண்டித்து, நாகப்பட்டினத்தில் மக்கள் இயக்கம் தனது முதல் அரசியல் கூட்டத்தை நடத்தியது. 2011 சட்டமன்றத் தேர்தலில் அதிமுக கூட்டணியில் இடம் பெற்றது.
துறைமங்கலம் அய்யனார் மூப்பனார் கோயில்
துறைமங்கலம் அய்யனார் மூப்பனார் கோயில் தமிழ்நாட்டில் பெரம்பலூர் மாவட்டம், துறைமங்கலம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தோட்டப்பாடி பிடாரியம்மன் கோயில்
தோட்டப்பாடி பிடாரியம்மன் கோயில் தமிழ்நாட்டில் விழுப்புரம் மாவட்டம், தோட்டப்பாடி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பிடாரியம்மன் சன்னதியும், விநாயகர், முனியப்பன், அம்மன் உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சாவுகளி (சிறுகதை)
இ. சந்தோஷ் குமார் எழுதிய சிறுகதை இது. 2006 ஆம் ஆண்டில், சிறந்த சிறுகதைக்கான கேரள மாநில சாகித்திய அகாதமி (இலக்கிய மன்றம்) விருதினைப் பெற்றது. .
சான்றுகள்
பகுப்பு:மலையாளம் பகுப்பு:சிறுகதைகள்
அதிராம்பட்டினம் நகராட்சி
அதிராம்பட்டினம் நகராட்சி, தமிழ்நாட்டின் தஞ்சாவூர் மாவட்டம், பட்டுக்கோட்டை வட்டத்தில் அமைந்த அதிராம்பட்டினம் பேரூராட்சியில் மக்கள் தொகை வளர்ச்சியின் காரணமாக, 16 அக்டோபர் 2021 அன்று நகராட்சியாக உருவாக்குவதற்கான அரசாணையை தமிழக அரசின் நகராட்சி நிர்வாகம் மற்றும் குடிநீர் வழங்கல் கூடுதல் துறையின் கூடுதல் தலைமைச் செயலாளர் வெளியிட்டார்.
மேற்கோள்கள்
பகுப்பு:தஞ்சாவூர் மாவட்டம் தஞ்சாவூர் மாவட்ட நகராட்சிகள் பகுப்பு:தமிழ்நாடு நகராட்சிகள்
நிலைப்புள்ளி
நிலைப்புள்ளி-மாறுநிலைப்புள்ளி வேறுபாடு
ஒரு மாறுநிலைப் புள்ளியில், சார்பின் முதல் வகைக்கெழு வரையறுக்கப்படாமலோ அல்லது வரையறுக்கப்பட்டிருந்தால் அதன் மதிப்பு பூச்சியமாகவோ இருக்கும். எனவே ஒரு சார்பின் எல்லா நிலைப்புள்ளிகளும் மாறுநிலைப்புள்ளிகள். ஆனால் எல்லா மாறுநிலைப் புள்ளிகளும் நிலைப்புள்ளிகள் அல்ல. முடிவுறா வகையீட்டுச் சார்புகளுக்கு மட்டும், நிலைப் புள்ளிகளும் மாறிநிலைப் புள்ளிகளும் ஒன்றாக இருக்கும்.
வகைப்பாடு
என்ற மெய்மதிப்புச் சார்பை எடுத்துக்கொள்க.
விலங்கியல் பெயரிடுதல்
விதிப்பிரிவு 1-ன் படி விலங்கின வகைப்பாட்டில் இயற்கையில் வாழுகிற மற்றும் மறைந்த விலங்கினங்களை வகைப்படுத்த விலங்கின பெயரிடுதல் முறை வழி வகுக்கிறது. பெயரிடுதலுக்கான மூன்று அடிப்படைத் தேவைகள் பின்வருமாறு.
நிலைப்புள்ளி
வகைப்பாடு
முதல் வகைக்கெழுச் சோதனையின் மூலம் சார்பின் ஆட்களத்தின் இடைவெளி ஒன்றில் அமையும் நிலைப்புள்ளிகளை நான்கு வகையாகப் பிரிக்கலாம்:
விலங்கியல் பெயரிடுதல்
தனித்தன்மை
ஒரு வகைப்பாட்டு அலகின் பெயர், ஒரு கோப்பின் குறியீட்டு எண் போன்றதாகும். அது அவ்வலகு பற்றிய தகவல்களை உடனடியாகப் பெறுவதற்கு உதவுகிறது. லின்னேயஸ் எழுதிய சிஸ்டமா நேச்சுரே என்ற நூலின் 10வது (1758) பதிப்பின் படி இருபெயரிட்டு முறையின் வழியாக சிறப்பினம் என்பது வகுக்கப்பட்டது.
நிலைப்புள்ளி
வகைப்பாடு
ஒரு நிலைப்புள்ளியின் இருபுறமும் முதல் வகைக்கெழுவின் குறி நேர்மத்திலிருந்து எதிர்மமாக மாறினால் அப்புள்ளி இடஞ்சார்ந்த பெருமப்புள்ளி.
விலங்கியல் பெயரிடுதல்
தனித்தன்மை
இரு பெயரிட்டு முறையின்படி ஒவ்வொரு உயிரினமும் தனது பெயரின் முதல் பகுதியில் பேரினத்தையும் இரண்டாம் பகதியில் சிற்றினத்தையும் கொண்டுள்ளன.
நிலைப்புள்ளி
வகைப்பாடு
ஒரு நிலைப்புள்ளியின் இருபுறமும் முதல் வகைக்கெழுவின் குறி எதிர்மத்திலிருந்து நேர்மமாக மாறினால் அப்புள்ளி இடஞ்சார்ந்த சிறுமப்புள்ளி. ஒரு நிலைப்புள்ளியின் இருபுறமும் முதல் வகைக்கெழுவின் குறி மாறாமல் நேர்மமாக இருந்தால் அப்புள்ளி ஏறும் வளைவுமாற்றுப்புள்ளி. இப்புள்ளியில் சார்பின் குழிவுத்தன்மை மாறும்.
விலங்கியல் பெயரிடுதல்
தனித்தன்மை
சிற்றினப் பெயர் எந்த சூழ்நிலையிலும் இருமுறை அமையக் கூடாது. எடுத்துக்காட்டாக பேந்த்ரா லியோ, பேந்த்ரா டைகிரீஸ், பேந்த்ரா பார்டஸ் பேரின சிற்றினப் பெயர்களின் இணைப்பே பெயரின் சிறப்பாகும்.
நிலைப்புள்ளி
வகைப்பாடு
ஒரு நிலைப்புள்ளியின் இருபுறமும் முதல் வகைக்கெழுவின் குறி மாறாமல் எதிர்மமாக இருந்தால் அப்புள்ளி வீழும் வளைவுமாற்றுப்புள்ளி. இப்புள்ளியில் சார்பின் குழிவுத்தன்மை மாறும்.
விலங்கியல் பெயரிடுதல்
பெயரின் பொதுத்தன்மை
ஒரு விலங்கினத்தின் பெயரை எம்மொழிக்காரரும் அறிந்து கொள்ளும் வகையில் பன்னாட்டு ஒப்பந்தம் செய்யப்பட்டு இலத்தீன் மொழியை மட்டும் அறிவியல் மொழியாக ஏற்றுக் கொள்ளப்பட்டுள்ளது, இம்மொழி தற்போது பேச்சு வழக்கில் இல்லாத மொழியாகையால் புதுப்புது பெயர்கள் தோன்ற வாய்ப்பில்லை. அதனால் இம்மொழி அனைவராலும் ஏற்றுக் கொள்ளத் தக்க வகையில் அமைந்துள்ளது.
நிலைப்புள்ளி
வகைப்பாடு
இரண்டாம் வகைக்கெழுச் சோதனை மூலமும் நிலைப்புள்ளிகளை வகைப்படுத்தலாம்:
விலங்கியல் பெயரிடுதல்
பெயரின் பொதுத்தன்மை
விலங்கினப் பெயரிடுதலுக்காக யாரும் இலத்தீன் மொழியை கற்க வேண்டிய அவசியமில்லை. சூட்டப்பட்டுள்ள பெயரின் பின்பகுதியில் அஸ் ஆ என்சிஸ் போன்ற சில சிறிய இணைப்புகளைச் செய்வதன் வாயிலாக அப்பெயர் விதிகளுக்குட்பட்ட பெயராக ஏற்றுக் கொள்ளப்படும்.
நிலைப்புள்ளி
வகைப்பாடு
சமன்பாட்டின் தீர்வுகள், சார்பின் நிலைப்புள்ளிகளின் x அச்சுதூரங்களைத் தரும். f, \, இருமுறை வகையிடத்தக்கதாக இருந்தால் இம்மதிப்புகளை இரண்டாம் வகைக்கெழுவில் பிரதியிட,
விலங்கியல் பெயரிடுதல்
பெயரின் பொதுத்தன்மை
பண்டைய அறிவியல் கண்டுபிடிப்புகளும் படைப்புகளும் இலத்தீன் மற்றும் கிரேக்க மொழிகளிலேய பதிவு செய்யப்பட்டமையால் இலத்தீன் மொழியைப் பயன்படுத்துவது சாலச் சிறந்ததாகும். பெயர்கள் இலத்தீன் மொழியில் வழங்கப்பட்டால் பண்டைய இலக்கியங்களோடு ஒப்பிட்டு பார்க்க ஏதுவாகும்.
நிலைப்புள்ளி
வகைப்பாடு
குறிப்பு: மீப்பெரு பெருமம் மற்றும் மீச்சிறு சிறுமம் இரண்டும் நிலைப்புள்ளிகளில் அமையாது. அவை இடைவெளியின் முடிவுப்புள்ளிகளிலோ அல்லது இடைவெளிக்குள் அமையும் மாறுநிலைப் புள்ளிகளிலோதான் அமையும்.
விலங்கியல் பெயரிடுதல்
நிலைத்தன்மை
விலங்குகளின் பெயர்கள் இடத்திற்கு ஏற்றவாறும், காலத்திற்கு ஏற்றவாறும் அடிக்கடி மாறுமேயானால் அப்பெயர் பயனற்றதாகி விடும். மலும் ஒரு பொருளின் பெயரை அல்லது ஒரு உயிரினத்தின் பெயரை அடிக்கடி மாற்றும் போது பெரும் குழப்பமே விளையும். விலங்கினப்பெயர்களில் நிலைத்தன்மையை ஏற்படுத்தவே பன்னாட்டு விலங்கியல் பெயரிடல் முறைகள் உருவாக்கப்பட்டன.
நிலைப்புள்ளி
வெளி இணைப்புகள்
பகுப்பு:வகையீட்டு நுண்கணிதம்
விலங்கியல் பெயரிடுதல்
நிலைத்தன்மை
வகைப்பாட்டியலாளர்கள் ஒரு சிற்றினத்திற்கு பெயர் சூட்டும் முன்பு பன்னாட்டு விதிமுறைகளை கட்டாயம் படித்து அதனை தவறாமல் பின்பற்ற வேண்டும். வகைப்பாட்டியலாளர்களின் தவறுகள் காரணமாகவே விலங்கினப் பெயர்கள் மாறுதலுக்கு உள்ளாகின்றன. கடந்த 200 ஆண்டுகளில் பல பெயர் மாற்றங்கள் நிகழ்ந்துள்ளன.
நிலைப்புள்ளி
வெளி இணைப்புகள்
Extrempunkt
விலங்கியல் பெயரிடுதல்
நிலைத்தன்மை
பன்னாட்டு விலங்கினப் பெயரிடுதல் விதிமுறைகள் அடிக்கடி விலங்கினப் பெயர்கள் மாற்றப்படாமம் அது தொடர்பான குழப்பங்கள் தோன்றாமலும் பாதுகாப்பாய் அமைகிறது.
பகுப்பு:வகைப்பாட்டியல்
டக்கு விஜயநாராயணம் அழகிய மன்னார் ராஜகோபாலசுவாமி மனோன்மணீஸ்வரர் வகையறா கோயில்
டக்கு விஜயநாராயணம் அழகிய மன்னார் ராஜகோபாலசுவாமி மனோன்மணீஸ்வரர் வகையறா கோயில் தமிழ்நாட்டில் திருநெல்வேலி மாவட்டம், டக்கு விஜயநாராயணம் என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயிலில் மணோன்மணீசுவரர், சிவகாமி அம்மாள் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி நான்கு காலப் பூசைகள் நடக்கின்றன. சிவன் ராத்திரி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆலிவேலி ஊராட்சி
ஆலிவேலி ஊராட்சி (Alaveli Gram Panchayat), தமிழ்நாட்டின் மயிலாடுதுறை மாவட்டத்தில் உள்ள செம்பனார் கோயில் வட்டாரத்தில் அமைந்துள்ளது. இந்த ஊராட்சி, சீர்காழி சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1440 ஆகும். இவர்களில் பெண்கள் 724 பேரும் ஆண்கள் 716 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வைசர் ஏர்த்
வைசர் ஏர்த் (அறிவுபெற்ற உலகம்) என்பது சமூக இயக்கங்களை இணைக்கும் ஒர் இணைய சமூகம். வறுமை, பசி, நீர், சமூக நீதி, மனித உரிமைகள், சூழலியல் என பல சிக்கல்கள் தொடர்பாக இது தகவல்களைப் பகிர்கிறது. இதன் வலைத்தளத்தில் இவை தொடர்பாக இயங்கு அமைப்புகள், நபர்கள், குழுக்கள், வளங்கள், நிகழ்வுகள், தீர்வுகள், அக்கறைகள் பற்றிய தகவல்களைப் பகிர்கிறது. இதுவரை 110 000 நிறுவனங்கள் பற்றிய தகவல்கள், 26,500 பதிவு செய்த பயனர்கள், 1,300 குழுக்கள், 46 அக்கறைகள் ஆகியவற்றை இது கொண்டிருக்கிறது.
வெளி இணைப்புகள்
பகுப்பு:சமூக சேவை பகுப்பு:சமூக மாற்றத்துக்கான சமூக வலைப்பின்னல்கள்
என்றி வான் பீட்டர்சு வில்சன்
மேற்கோள்கள்
பகுப்பு:1863 பிறப்புகள் பகுப்பு:1939 இறப்புகள் பகுப்பு:உயிரியலாளர்கள் பகுப்பு:அமெரிக்க அறிவியலாளர்கள்
டேஞ்சர் பிஸ்கட்
டேஞ்சர் பிஸ்கட் என்பது டி. இ. வாசுதேவன் தயாரித்த மலையாளத் திரைப்படம். இது 1969 நவம்பர் 22ல் வெளியானது
தி பைனான்சியல் எக்ஸ்பிரஸ்
தி பைனான்சியல் எக்ஸ்பிரஸ் (ஆங்கிலம்:The Financial Express) சென்னையைத் தலைமையிடமாகக் கொண்டு பிரசுரிக்கப்படும் ஒரு ஆங்கில மொழி செய்தித்தாள். இந்தியன் எக்ஸ்பிரஸ் நாளிதழை வெளியிடும் இந்தியன் எக்ஸ்பிரஸ் நிறுவனமே இச்செய்தித்தாளின் பதிப்பாளர்.
வெளி இணைப்புகள்
பகுப்பு:இந்திய நாளிதழ்கள் பகுப்பு:இந்திய ஆங்கிலப் பத்திரிகைகள் பகுப்பு:வணிக இதழ்கள்
ஹெட்லீ கீத்
ஹெட்லீ கீத் (Headley Keith, பிறப்பு: அக்டோபர் 25 1927, இறப்பு: நவம்பர் 17 1997), தென்னாப்பிரிக்க அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும், 74 முதல்தர துடுப்பாட்டப் போட்டியிலும் கலந்து கொண்டுள்ளார். இவர் 1953 - 1957 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1927 பிறப்புகள் பகுப்பு:1997 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
மூவேந்தர் முன்னணிக் கழகம்
அகில இந்திய மூவேந்தர் முன்னணிக் கழகம் அல்லது மூவேந்தர் முன்னணிக் கழகம் தமிழ்நாட்டில் செயல்படும் ஒரு அரசியல்கட்சி ஆகும். முக்குலத்தோர் சாதியினரிடையே ஆதரவைப் பெற்றுள்ளது. இதன் நிறுவனர் மற்றும் தலைவர் மதுரை மீனாட்சி மிசன் மருத்துவமனையின் உரிமையாளர் டாக்டர் சேதுராமன் ஆவார். 1998இல் நிறுவப்பட்ட இக்கட்சி “மூவேந்தர் முன்னேற்ற முன்னணி”, ”மூவேந்தர் முன்னேற்றக் கழகம்”, ”மூவேந்தர் முன்னணிக் கழகம்” என பல்வேறு பெயர்களால் அறியப்பட்டாலும், அதன் நிறுவனரின் பெயரால் “டாக்டர் சேதுராமன் கட்சி” என்று பரவலாக அடையாளப்படுத்தப்படுகிறது. கடந்த காலத்தில் திமுகவுடன் கூட்டணி அமைத்துப் போட்டியிட்ட இக்கட்சி, தற்சமயம் அதிமுக கூட்டணியில் இடம் பெற்றுள்ளது. தமிழ்நாட்டை இரண்டாகப் பிரித்து தெற்கு மாவட்டங்களை தென் தமிழ் மாநிலம் என்ற பெயரில் தனி மாநிலமாக்க வேண்டுமென்பது இக்கட்சியின் கொள்கைகளுள் ஒன்றாகும்.
மேற்கோள்கள்
பகுப்பு:தமிழக அரசியல் கட்சிகள்
ஜான் டிக்சன்
ஜான் டிக்சன் (John Dixon (English sportsman), பிறப்பு: மே 27 1861, இறப்பு: சூன் 8 1931), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 	253 முதல்தர துடுப்பாட்டப் போட்டிகளில் கலந்து கொண்டுள்ளார். 1882-1905 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் டிக்சன் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 1 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1861 பிறப்புகள் பகுப்பு:1931 இறப்புகள் பகுப்பு:ஜென்டில்மென் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
மூங்கில்துறைபட்டு ஊராட்சி
மூங்கில்துறைபட்டு ஊராட்சி (Moongilthuripattu Gram Panchayat), தமிழ்நாட்டின் கள்ளக்குறிச்சி மாவட்டத்தில் உள்ள சங்கராபுரம் வட்டாரத்தில் அமைந்துள்ளது. இந்த ஊராட்சி, ரிஷிவந்தியம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4918 ஆகும். இவர்களில் பெண்கள் 2418 பேரும் ஆண்கள் 2500 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
போர்பந்தர் விமான நிலையம்
போர்பந்தர் விமான நிலையம் (Porbandar Airport) இந்தியாவின் குஜராத் மாநிலத்தில் போர்பந்தர் நகரில் அமைந்துள்ளது. இது பயணிகள் சேவை மற்றும் இராணுவப் பயன்பாடு ஆகிய இரண்டிற்கும் பயன்படுகின்றது. இவ்விமான நிலையத்தின் புதிய பயணிகள் முனையம் 2008 ஆம் ஆண்டிலிருந்து செயல்படுகின்றது.
அமைவிடம்
இவ்விமான நிலையம் 278.32 ஏக்கர்கள் நிலப்பரப்பில் அமைந்துள்ளது. விமான நிலைய ஓடு பாதையின் நீளம் 4,500 அடிகள் ஆகும். இவ்விமான நிலையத்தின் அமைவிடம் 21.64861°N, 69.65722°W ஆகும்.
மேற்கோள்கள்
பகுப்பு:இந்திய வானூர்தி நிலையங்கள்
பகுப்பு:குசராத்து வானூர்தி நிலையங்கள்‎ பகுப்பு:போர்பந்தர் மாவட்டம்
தொரப்பாடி
தொரப்பாடி (ஆங்கிலம்:Thorapadi), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள பண்ருட்டி வட்டத்தில் இருக்கும் ஒரு பேரூராட்சி ஆகும். இதனருகே அமைந்த தொடருந்து நிலையம் 6 கிமீ தொலைவில் உள்ள பண்ருட்டியில் உள்ளது.
அமைவிடம்
கடலூரிலிருந்து 35 கிமீ தொலைவில் அமைந்த தொரப்பாடி பேரூராட்சிக்கு கிழக்கே பண்ருட்டி 6 கிமீ; மேற்கே உளுந்தூர்பேட்டை 35 கிமீ; வடக்கே விழுப்புரம் 25 கிமீ மற்றும் தெற்கே நெய்வேலி 18 கிமீ தொலைவில் உள்ளது.
பேரூராட்சியின் அமைப்பு
6 சகிமீ பரப்பும், 15 பேரூராட்சி மன்ற உறுப்பினரகளையும், 43 தெருக்களையும் கொண்ட  இப்பேரூராட்சி பண்ருட்டி (சட்டமன்றத் தொகுதி)க்கும், கடலூர் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 1,882   வீடுகளும், 7,659 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 78.37% மற்றும்  பாலின விகிதம் 1,000 ஆண்களுக்கு, 958 பெண்கள் வீதம் உள்ளனர்.
ஆதாரங்கள்
பகுப்பு:கடலூர் மாவட்டத்தில் உள்ள பேரூராட்சிகள்
பட்டுப் பாதை
பட்டுப் பாதை என்பது பண்டைக் காலத்தில் கவிகை வண்டிகளும் (caravan), கடற் கலங்களும் பயணம் செய்த ஒரு பாதையாகும். இது ஆசியாவின் தென்பகுதியூடாகத் தொடரான பல பாதைகள் இணைந்து அமைந்தது. பட்டுப் பாதை, இன்று சியான் (Xi'an) எனப்படுகின்ற சீனாவின் சாங்கான் (Chang'an) பகுதியை சின்ன ஆசியாவின் அன்டியோச்சுடன் இணைத்தது. இது 6500 கிலோ மீட்டருக்கு மேல் நீளமானது., இதன் செல்வாக்கு ஜப்பான், கொரியா ஆகிய நாடுகள் வரை பரவியிருந்தது.
பட்டுப் பாதையின் மூலம் நடைபெற்ற பரிமாற்றங்கள் சீனா, பண்டைய எகிப்து, மெசொப்பொத்தேமியா, பாரசீகம், இந்தியா, ரோம் ஆகிய இடங்களில் நிலவிய நாகரிகங்களின் வளர்ச்சிக்கு உறுதுணையாக இருந்தது மட்டுமன்றி, நவீன உலகத்தை உருவாக்குவதற்கும் அடிப்படையாக அமைந்தது எனலாம்.
பட்டுப் பாதை என்ற சொல்லுக்கு நிகரான Seidenstraße என்னும் ஜெர்மானியச் சொல்லை, 1877-இல், இப்பாதைக்கும் பெயராக வைத்தவர் பேர்டினண்ட் வொன் ரிச்தோஃபென் (Ferdinand von Richthofen) என்னும் ஜெர்மானியப் புவியியலாளர் ஆவார்.
வடக்குச் சீனாவின் வணிக மையங்களுக்கு அப்பால், பட்டுப் பாதை, வடக்கிலும் தெற்கிலுமாக இரு கூறாகப் பிரிந்து செல்கின்றது. வடக்குப் பாதை, புல்கர்-கிப்சாக் (Bulgar–Kypchak) பகுதியூடாக கிழக்கு ஐரோப்பாவுக்கும், கிரீமியன் தீவக்குறை க்கும் (Crimean peninsula) சென்று அங்கிருந்து, கருங்கடல், மர்மாராக் கடல் என்பவற்றைக் கடந்து பால்கன் பகுதியூடாக வெனிசை அடைகின்றது.
தெற்குப் பாதை, துருக்கிஸ்தான்-கோராசான் ஊடாக மெசொப்பொத்தேமியா, அனதோலியா சென்று அங்கிருந்து தெற்கு அனதோலியாவிலுள்ள அண்டியோச் ஊடாக மத்தியதரைக் கடலுக்கோ அல்லது, லேவண்ட் ஊடாக எகிப்துக்கும், வட ஆபிரிக்காவுக்குமோ செல்கிறது.
பண்டை காலத்தில் முக்கிய வர்த்தகர்கள் இந்தியர்கள் மற்றும் பாக்ட்ரியன் மக்கள். பின்னர் 5-ஆம் நூற்றாண்டில் இருந்து 8-ஆம் நூற்றாண்டு வரை சொக்டியன் வர்த்தகர்களும், பின்னர் அரபு மற்றும் பாரசீக வர்த்தகர்களும் பட்டுப்பாதையை பயன்படுத்தினர்.
பெயர் காரணம்
இந்த விரிவான கண்டம் முழுவதும் இணைக்கும் வகையிலான வர்த்தக பாதைகளில் ஒரு இலாபகரமான சீன பட்டு வணிகம் நடைபெற்று வந்த காரணத்தினால், இப்பாதைக்கு பட்டுப்பாதை என்று பெயர் வந்தது.
கண்டம் விட்டு கண்டம் பயணம்
விலங்குகளை கொல்லைப்படுத்தல் மற்றும் கப்பல் தொழில்நுட்ப வளர்ச்சி காரணமாக கலாச்சார பரிவர்த்தனை மற்றும் வணிகம் வேகமாக வளர்ந்தது. மேலும், அங்கிருந்த புல்வெளி வளமான மேய்ச்சல், நீர் தேவைகளை பூர்த்தி செய்ததோடு வணிகர்கள் எளிதாக புழங்குவதற்கும் வழிவகுக்கிறது. ஆசியாவின் பரந்த புல்வெளி விவசாய நிலங்களுக்குள் புகாமல், பசிபிக் கடற்கரையில் இருந்து ஆப்பிரிக்கா மற்றும் ஐரோப்பா வரை மகத்தான தொலைவு பயணம் செய்ய வியாபாரிகளுக்கு உதவியது.
சீன மற்றும் மத்திய ஆசிய தொடர்புகள்
கி.மு. 1070 ஐ சேர்ந்த சீன பட்டின் சில பகுதிகள் பண்டைய எகிப்தில் கண்டறியப்பட்டுள்ளது. அதன் மூலம் போதியளவு நம்பகமாக தெரிகிறது என்றாலும், துரதிருஷ்டவசமாக அது ஒரு வகை சீனாவில் பயிரிடப்பட்ட பட்டா அல்லது மத்திய தரைக்கடல் பகுதியில் அல்லது மத்திய கிழக்கில் இருந்து வந்த பட்டா என துல்லியமாக சரிபார்க்க முடியாது.
பட்டு பாதை திறப்பு
கி.மு. 1 ஆம் நூற்றாண்டில் சீனாவின் டாயுவான், பார்த்திய மற்றும் பக்திரிய நாடுகளுடனான அரசாங்க உறவு பேணும் நடவடிக்கைகளை தொடர்ந்து இந்தியா மற்றும் மேற்கத்திய உலகத்தை ஒருங்கிணைக்கும் ஒரு சாலை உருவானது. இந்த பட்டுப்பாதை மக்கள் பொருட்கள் மற்றும் கலாச்சாரத்தை பரிமாறி கொள்ள வாய்ப்பு கொடுத்து.
மங்கோலிய காலம்
சுமார் 1207 ல் இருந்து 1360 வரை ஆசிய கண்டம் முழுவதும் மங்கோலிய விரிவாக்கம் அரசியல் ஸ்திரத்தன்மையை கொண்டுவந்ததோடு மீண்டும் பட்டு பாதையை (காரகொரம் வழியாக) நிறுவ உதவின. இது உலக வணிகத்தின் மீது இஸ்லாமிய கலிபாவின் ஏகபோகத்தை முடிவுக்கு கொண்டு வந்தது. மங்கோலியர்கள் வாணிக வழித்தடங்களில் ஆதிக்கம் செலுத்தியதால், அப்பகுதியில் மேலும் வர்த்தகம் வளர்ந்தது. மங்கோலியர்களுக்கு மதிப்பற்றதாக இருந்த ஒரு பொருள் மேற்கில் மிகவும் மதிப்புமிக்கதாக கருதப்பட்டது. இதன் விளைவாக, மங்கோலியர்கள் மேற்கிலிருந்து பல ஆடம்பரமான பொருட்களை பெற்றனர்.
வீழ்ச்சி
ஐரோப்பாவில் ஆரம்ப நவீனத்தின் காரணமாக பிராந்திய மாநிலங்கள் ஒருங்கிணைந்தன. ஆனால் பட்டுப்பாதையில் இது ஒரு எதிர் தாக்கத்தை ஏற்படுத்தியது. மங்கோலிய பேரரசின் ஒருங்கிணைப்பை தக்க வைக்க முடியாமல் வர்த்தகம் குறைந்தது.
கொன்ஸ்டான்டிநோபிளில் ஒட்டோமன் மேலாதிக்கத்தை தொடர்ந்து 1453 யில் பட்டுப்பாதை வழியே வணிகம் மேற்கொள்வது நிறுத்தப்பட்டது. அந்நாளைய ஒட்டோமான் ஆட்சியாளர்கள் மேற்கத்திய எதிர்ப்பாளார்களாக இருந்தனர்.
நவீன காலம்
யுரேசிய நில பாலம் சில நேரங்களில் "புதிய சில்க் சாலை" என குறிப்பிடப்படுகிறது. பட்டுப்பாதை வழியாக உள்ள ரயில் பாதையின் கடைசி இணைப்பபாக, 1990 ல் சீனா மற்றும் கஜகஸ்தான் ரயில் அமைப்புகள் அலாட்டா கணவாயில் இணைக்கப்பட்டுள்ளது.
1993 முதல் ஐக்கிய நாடுகள் சபையின் உலக சுற்றுலா அமைப்பு அமைதி மற்றும் புரிந்துணர்வை ஊக்குவிப்பதற்காக ஒரு சர்வதேச திட்டத்தை ஆரம்பித்தது.
வெளி இணைப்புகள்
பகுப்பு:ஆசியாவின் வரலாறு பகுப்பு:பண்டைய வணிகப் பாதைகள் பகுப்பு:பட்டுப் பாதை பகுப்பு:உலகப் பாரம்பரியக் களங்கள் பகுப்பு:சீனாவில் உள்ள உலக பாரம்பரியக் களங்கள்
காடம்பாடி ஊராட்சி
காடம்பாடி ஊராட்சி (Kadampadi Gram Panchayat), தமிழ்நாட்டின் கோயம்புத்தூர் மாவட்டத்தில் உள்ள சூலூர் வட்டாரத்தில் அமைந்துள்ளது. இந்த ஊராட்சி, சூலூர் சட்டமன்றத் தொகுதிக்கும் கோயம்புத்தூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6968 ஆகும். இவர்களில் பெண்கள் 3406 பேரும் ஆண்கள் 3562 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:சூலூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
அரசு மேல்நிலைப் பள்ளி, மறமடக்கி
அரசு மேல்நிலைப்பள்ளி, மறமடக்கி (Government High Secondary School Maramadakki) என்பது இந்தியாவின் தமிழ்நாடு மாநிலம், புதுக்கோட்டை மாவட்டம், அறந்தாங்கி ஒன்றியம், மறமடக்கி கிராமத்தில் அமைந்துள்ளது.
நிர்வாகம்
இப்பள்ளி தமிழ்நாடு அரசு பள்ளிக்கல்வித்துறையின் கீழ் செயல்படுகிறது. மாவட்ட அளவில் புதுக்கோட்டை மாவட்ட முதன்மைக்கல்வி அலுவலர் இப்பள்ளியின் நிர்வாகத்தைக் கவனிக்கிறார்.
மாணவர்கள் மற்றும் ஆசிரியர்கள்
மறமடக்கி அரசு மேல்நிலைப்பள்ளியில் சுமாா் 1200 மாணவா்கள் பயின்று வருகின்றனர். மொத்தம் 29 ஆசிரியா்கள் பணியாற்றும் இப்பள்ளியில் 4 பிாிவுகள் உள்ளன. 1.கணிணிப் பிாிவு 2.உயிாியல் பிாிவு 3.அறிவியல் பிரிவு 4. வேளாண்மைப் பிாிவு.
நலத்திட்டங்கள்
சீருடை, காலனிகள், புத்தகப்பை, பாடநுால்கள், நோட்டுப்புத்தகங்கள், பேருந்து பயண அட்டை போன்ற அனைத்து தமிழக அரசின் நலத்திட்டங்களும் அனைத்து நலத்திட்டங்களையும் பெற்று மாணவ, மாணவியா் ஆா்வமுடன் கல்வி கற்று வருகின்றனா். அறந்தாங்கி கல்வி மாவட்ட அளவில் நடைபெறும் விளையாட்டுப் போட்டிகளில் இப்பள்ளி மாணவர்கள் பங்கேற்று பரிசுகளை வென்றுள்ளனர்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:புதுக்கோட்டை மாவட்டத்திலுள்ள அரசுப் பள்ளிகள்
உபாசனா மகதி
உபாசனா மகதி, இந்தியாவின் மும்பையைச் சேர்ந்த பார்வையற்றோர் நல ஆர்வலரும், அவர்களுக்காக ஒயிட் பிரிண்ட் என்ற பத்திரிகையை தொடங்கி நடத்தி வரும் பெண் தொழில்முனைவோராவார். 22016 ஆம் ஆண்டில், போர்ப்ஸ் இந்தியா பத்திரிகையால், இந்தியாவின் 30 வயதுக்குட்பட்ட 30 தொழில்முனைவோர் பட்டியலில் மகதியும் ஒருவராக பெயரிடப்பட்டார்.
கல்வி
மகதி, கனடாவின் ஒட்டாவா பல்கலைக்கழகத்தில் தகவல் தொடர்பில் தனது பட்டப்படிப்பை முடித்த பிறகு மும்பையில் உள்ள ஒரு மக்கள் தொடர்பு நிறுவனத்தில் வேலை செய்ய ஆரம்பித்துள்ளார்.
வெள்ளை அச்சு
2013 ஆம் ஆண்டில், உபாசனா மகதி தனது நண்பர்களுடன் பார்வையற்றோருக்கு இருக்கும் வாசிப்பு முறைகள், இதழ்கள், வாழ்க்கை முறைகளைப் பற்றிய உரையாடலில் தொடங்கிய ஆராய்ச்சி,  நீண்டு, மிகப்பெரிய ஆராய்ச்சி மற்றும் கடின உழைப்புக்குப் பிற்பாடு அவரால், இந்தியாவின் முதல் ஆங்கில வாழ்க்கை முறை இதழான வெள்ளை அச்சு (ஒயிட் பிரிண்ட்) என்ற மாத இதழ் தொடங்கப்பட்டது. இந்த இதழ் மும்பையில் உள்ள பார்வையற்றோருக்கான தேசிய சங்கத்தில் உணவு, கலை, தொழில்நுட்பம், இசை, அரசியல், உத்வேகம் தரும் கதைகள் போன்ற துறைகளில் பரந்த அளவிலான உள்ளடக்கங்களைக் கொண்டு 64 பக்கங்களில் அச்சிடப்பட்டு வெளியிடப்பட்டது.
வெறும் முப்பது ரூபாய் மட்டுமே விலையாகக் கொண்ட இந்த இதழ், சந்தாதாரர்களின் மூலம் வரும் வருமானத்தை மட்டுமே நம்பியிராமல், டாடா குழுமம், மஹிந்திரா மற்றும் மஹிந்திரா, யாஷ் ராஜ் பிலிம்ஸ், வோடபோன், ஏர்செல் போன்ற  பெருநிறுவனங்களின் விளம்பரங்களைப் பெற்று அதன் விளம்பர வருவாய் மூலமே செலவுகள் ஈடுகட்டப்பட்டு நடைபெற்று வருகிறது.
மேற்கோள்கள்
<references group="" responsive="1"> பகுப்பு:வாழும் நபர்கள் பகுப்பு:21 ஆம் நூற்றாண்டு இந்தியப் பெண் தொழிலதிபர்கள் பகுப்பு:இந்தியப் பெண்கள் பகுப்பு:இந்தியப் பெண் தொழிலதிபர்கள்
தாமோதர் பாங்கெரா
தாமோதர் பாய் பாங்கெரா (Damodar Bhai Bangera) என்பவர் இந்திய விடுதலைப் போராட்டத்தில் வெள்ளளையனே வெளியேறு இயக்கத்தில் பங்குகொண்டவர் ஆவார். இவர் இந்தப் போராட்டத்தின் போது இந்திய உச்சநீதிமன்றக் கட்டிடத்தில் இந்திய தேசியக் கொடியை ஏற்றியவர் ஆவார். இவர் பிரித்தானிய அரசாங்கத்தால் சிறையிலடைக்கப்பட்டார். இருப்பினும், பின்னர் இவருக்கு  ராவ் பகதூர் பட்டம் வழங்கப்பட்து. இவர் பில்லாவா சமூகத்தைச் சேர்ந்தவர் ஆவரா்.
ஆகத்து, 2014 இல் மீரா பயாந்தர் மாநகராட்சியானது (The Mira Bhayandar Municipal Corporation - MBMC) பயாந்தரில் உள்ள  ஒரு சாலை சந்திப்பிற்கு விடுதலைப் போராட்ட வீரர் பாய் தாமோதர் பாங்கெராவினுடைய பெயரைச் சூட்டியுள்ளது.
மேற்கோள்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள் பகுப்பு:மும்பையைச் சேர்ந்தவர்கள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள் பகுப்பு:ராவ் பகதூர் பட்டம் பெற்றவர்கள்
மாசூரோ
மாசூரோ (கயின மொழியில்: Mājro, ) என்பது 64 தீவுகள் உள்ள பசிபிக் பெருங்கடலில் உள்ள பெரிய பவளத்தீவான, மார்சல் தீவுகளில் அமைந்துள்ள பவளத்தீவு ஆகும். சுமார் 9.7 km2 அளவிலுள்ள இப்பவளத்தீவின் கடற்காயல் சுமார் 295 km2 அளவில் உள்ளது.
புவி அமைப்பு
பவளத்தீவின் மேற்குப்பகுதியில் சுமார் 50 கிலோமீட்டர்கள் (30 mi) தொலைவில் இலவுரா தீவுகளும், கடற்கரையும் உள்ளது. இலவுரா கடற்பரப்பில் இருந்து சுமார் 3 மீ (10 அடி) உயரத்தில் அமைந்துள்ளது.
இத்சாரித், மக்கள் வசிக்கும் பகுதியாகும்.
வரலாறு
சுமார் 2000 ஆண்டுகளாக இப்பவளத்தீவில் மனிதர்கள் வசித்து வருகின்றனர்.
மக்கள்தொகை
2008-ம் ஆண்டு கணக்கெடுப்பின்படி, சுமார் 30,000 நபர்கள் மாசூரோவில் வசித்து வருகின்றனர்.
சமயம்
இசுலாமிய சமயத்தினரும் இங்குள்ளனர். செப்டம்பர்,2012-இல் முதல் மசூதி இங்கு கட்டப்பட்டது.
பொருளாதாரம்
ஏர் மார்சல் தீவுகளின் தலைமையகம் மாசூரோவில் உள்ளது.
வெளி இணைப்புகள்
பகுப்பு:தீவுகள் பகுப்பு:ஓசியானியா தலைநகரங்கள்
நானக் சிங்
நானக் சிங் (ஆங்கிலம்: Nanak Singh) பிறப்பு: 1897 சூலை 4 - இறப்பு: 1971 டிசம்பர் 28 ) 'ஹன்ஸ்ராஜ்' என்றப் பெயரில் பிறந்த இவர் ஒரு இந்திய கவிஞரும், பாடலாசிரியரும் மற்றும் பஞ்சாபி மொழியின் புதின ஆசிரியரும் ஆவார். இந்தியாவின் சுதந்திர இயக்கத்திற்கு ஆதரவாக அவரது இலக்கியப் படைப்புகள் ஆங்கிலேயர்கள் அவரைக் கைது செய்ய வழிவகுத்தன. அவர் இலக்கியப் பாராட்டைப் பெற்ற பல புதினங்களை வெளியிட்டுள்ளார்.
ஆரம்பகால வாழ்க்கை
பாக்கித்தானின் ஜீலம் மாவட்டத்தில் ஏழை பஞ்சாபி இந்து குடும்பத்தில் 'ஹன்ஸ் ராஜ்' என்ற பெயரில் நானக் சிங் பிறந்தார். பின்னர் அவர் சீக்கிய மதத்தை ஏற்றுக்கொண்ட பிறகு தனது பெயரை நானக் சிங் என்று மாற்றினார். அவர் முறையான கல்வியைப் பெறவில்லை என்றாலும், வரலாற்று நிகழ்வுகள் குறித்த வசனங்களை சிறு வயதிலேயே எழுதத் தொடங்கினார். பின்னர், குருத்வாரா சீர்திருத்த இயக்கத்தில் சேர சீக்கியர்களை ஊக்குவித்ததில், அதற்கான பக்திப் பாடல்களை சிங் எழுதத் தொடங்கினார். 1918 ஆம் ஆண்டில், அவர் தனது முதல் புத்தகமான சத்குரு மெக்மாவை எழுதினார். அதில் சீக்கிய குருக்களைப் புகழ்ந்து பாடும் பாடல்கள் இருந்தன. இது அவரது வணிக ரீதியாக வெற்றிகரமான முதல் இலக்கியப் படைப்பாகக் கருதப்படுகிறது.
இந்திய சுதந்திர இயக்கம்
1919 ஏப்ரல் 13, அன்று, அமிர்தசரசில் வைசாக்கி (பஞ்சாபி புத்தாண்டு) நாளில் ஜலியன்வாலா பாக் படுகொலை என அறியப்பட்ட அமைதியான பேரணியில் பங்கேற்றவர்களில் 379 பேர் பிரித்தன் துருப்புக்கள் சுட்டுக் கொல்லப்பட்டனர். படுகொலையில் கொல்லப்பட்ட இரண்டு நண்பர்களுடன் சிங் இருந்தார். இந்த சம்பவம் காலனித்துவ ஆட்சியை கேலி செய்து கோமெய்னி விசயன்ஸ் - ப்ளடி வைசாக்கி (பஞ்சாபி புத்தாண்டு) என்ற ஒரு காவியக் கவிதையை எழுதத் தூண்டியது. அவரது ஆத்திரமூட்டும் வெளியீடு குறித்து பிரித்தன் அரசு கவலைப்பட்டு புத்தகத்தை தடை செய்தது.
அகாலி இயக்கத்தில் சேர்ந்து இந்தியாவின் சுதந்திரப் போராட்டத்தில் சிங் பங்கேற்றார். அகாலி இதழ்களின் ஆசிரியரானார். இதை பிரித்தன் அரசு கவனித்து வந்தது. சட்டவிரோத அரசியல் நடவடிக்கைகளில் பங்கேற்றதாக சிங் மீது குற்றம் சாட்டப்பட்டு லாகூரின் போர்ஸ்டல் சிறைக்கு அனுப்பப்பட்டார். குரு கா பாக் மோச்சா ஆர்ப்பாட்டத்தின் போது அமைதியான சீக்கியர்கள் மீது ஆங்கிலேயர்கள் காட்டுமிராண்டித்தனத்தையும் அடக்குமுறையையும் தனது இரண்டாவது கவிதைத் தொகுப்பான ஜாக்மி தில் என்பதில் விவரித்தார். இது 1923 சனவரயில் வெளியிடப்பட்டது, இதுவும் வெளியிடப்பட்ட இரண்டு வாரங்களுக்குள் தடை செய்யப்பட்டது.
1960 இல் பஞ்சாபின் மிக உயர்ந்த இலக்கிய விருது உட்பட பல விருதுகளுடன் அவர் பகிரங்கமாக அங்கீகரிக்கப்பட்டார். இவரது சிறந்த வரலாற்று புதினமான இக் மியான் தோ தல்வரன் ( ஒரு உறை மற்றும் இரண்டு வாள், 1959), அவருக்கு 1962 இல் இந்தியாவின் மிக உயர்ந்த இலக்கிய கௌரவமான சாகித்திய அகாதமி விருதைவென்றது.
மரபுரிமை
1997 இல் இவரது நூற்றாண்டு விழா கொண்டாடப்பட்டது. சிங்கின் நினைவாக, இந்தியாவின் பிரதமர் இந்தர் குமார் குஜ்ரால் 1998 இல் அவரது உருவத்துடன் கூடிய ஒரு அஞ்சல் முத்திரையை வெளியிட்டார்.
குறிப்புகள்
பகுப்பு:1971 இறப்புகள் பகுப்பு:1897 பிறப்புகள் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள் பகுப்பு:சாகித்திய அகாதமி விருதுகள் பகுப்பு:சாகித்திய அகாதமி விருது பெற்றோர் பகுப்பு:பஞ்சாபி எழுத்தாளர்கள்
அறநாரை நீலியம்மன் கோயில்
அறநாரை நீலியம்மன் கோயில் தமிழ்நாட்டில் பெரம்பலூர் மாவட்டம், அறநாரை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரகுராம் கோவிந்தராஜன்
ரகுராம் கோவிந்தராஜன் (பிறப்பு : பிப்ரவரி 3  ,1963 ) ஒரு இந்தியப் பொருளியல் வல்லுநர் ஆவார். இந்திய ரிசர்வ் வங்கியின் 23 ஆவது ஆளுநராக இருந்தார். செப்டம்பர் 5, 2013இல் டி. சுப்பாராவை அடுத்து இப்பதவியில் 23 ஆவது ஆளுநராகப் பொறுப்பேற்றுக் கொண்டார். இப்பதவியை ஏற்பதற்கு முன் சிகாகோ பல்கலைக்கழகத்தில்  பூத் வணிகப் பள்ளியில்  பேராசிரியராகப் பணியாற்றினார். இந்தியப் பிரதமர் மன்மோகன் சிங் 2008 இல் இவரை  இந்திய அரசின் பொருளாதார  ஆலோசகராக நியமித்தார். 2003 முதல் 2007 வரை அனைத்துலக நாணய நிதியத்தில் முதன்மைப் பொருளியலாளராக இருந்துள்ளார்.
இந்திய ரிசர்வ் வங்கி ஆளுநர் பதவியிலிருந்து ஓய்வு பெற்றதும் பன்னாட்டு செட்டில்மென்டு வங்கியின் துணைத்தலைவராக அமர்த்தப்பட்டார்.
இவரது பெற்றோர் தமிழ்நாட்டைச் சார்ந்தவர்கள். இவரின் தந்தை தில்லியில் நடுவண் அரசில் வெளியுறவுத் துறையில் பணியாற்றியவர். ரகுராம் ராஜன் போபாலில் பிறந்து, தில்லியில் வளர்ந்து படித்தார்.
ராதாபுரம் ஊராட்சி, திருநெல்வேலி
ராதாபுரம் ஊராட்சி (Radhapuram Gram Panchayat), தமிழ்நாட்டின் திருநெல்வேலி மாவட்டத்தில் உள்ள இராதாபுரம் வட்டாரத்தில் அமைந்துள்ளது. இந்த ஊராட்சி, ராதாபுரம் சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6396 ஆகும். இவர்களில் பெண்கள் 3341 பேரும் ஆண்கள் 3055 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சுல்தான் இசுமாயில் மின் நிலையம்
சுல்தான் இசுமாயில் மின்நிலையம் (ஆங்கிலம்: Sultan Ismail Power Station; மலாய்: Stesen Janakuasa Sultan Ismail) என்பது மலேசியா, திராங்கானு மாநிலத்தின், டுங்குன் மாவட்டத்தில் (Dungun District), பாக்கா (Paka) நகரத்தில் அமைந்துள்ள ஒரு மின் நிலையம் ஆகும். மாநிலத் தலைநகரான கோலா திராங்கானுவில் (Kuala Terengganu) இருந்து சுமார் 100 கி.மீ. தொலைவில் உள்ளது.
இந்த மின்நிலையத்தில் 1,136 மெகாவாட் (MW) மின்சாரம் உற்பத்தி செய்யப்படுகிறது. தெனாகா நேசனல் (Tenaga Nasional) எனும் மலேசிய மின் நிறுவனத்தின் ஒருங்கிணைந்த சுழற்சி வகையிலான மிகப் பெரிய மின் நிலையமாக விளங்குகிறது.
பொது
மலேசியாவின் மிகப்பெரிய மின் உற்பத்தி நிலையமாக விளங்கும் இந்த சுல்தான் இசுமாயில் மின் நிலையம் (Sultan Ismail Power Station) பாக்கா நகரில் உள்ளது. அதனால் இந்த நகரமும் பிரபலமாக அறியப்படுகிறது. இந்த மின் நிலையம், தேசிய மின் நிறுவனமான தெனாகா நேசனல் (Tenaga Nasional) மூலம் நடத்தப்படுகிறது.
இந்த நிலையம் 1987-ஆம் ஆண்டில் கட்டி முடிக்கப்பட்டது. மற்றும் 1988-ஆம் ஆண்டில் திராங்கானு மாநில அரசர் சுல்தான் மகமூத் அல்-முக்தாபி பில்லா சா அதிகாரப்பூர்வமாக திறந்து வைத்தார்.
இயற்கை எரிவாயு
எரிசக்தி துறைக்குச் சேவை செய்யும் ஏராளமான வெளிநாட்டினர் மற்றும் புலம்பெயர் வெளிநாட்டினர் பாக்கா நகரில் வசிக்கின்றனர். 2013-ஆம் ஆண்டில், மலேசியாவில் அதிக வாழ்க்கைச் செலவைக் கொண்ட மூன்றாவது இடமாக பாக்கா இடம்பெற்று உள்ளது.
இந்த நிலையம் இயற்கை எரிவாயுவை (Natural Gas) முக்கிய எரிபொருளாகப் பயன்படுத்துகிறது. பெட்ரோனாஸ் (Petronas) நிறுவனம், அருகிலுள்ள அதன் எரிவாயு ஆலையில் இருந்து எரிவாயுவை வழங்குகிறது.
வெளி இணைப்புகள்
பகுப்பு:மலேசியாவின் புவியியல் பகுப்பு:திராங்கானு
சின்னக் கீச்சான்
சின்னக் கீச்சான் (Bay-backed shrike) என்பது தமிழ்நாட்டில் காணப்படும் கீச்சான் பறவைகச் சிற்றினமாகும். இதன் விலங்கியல் பெயர் லானியசு விட்டேட்டசு). இது தெற்காசியாவில் வசிக்கும் லேனிடே என்ற பறவைக் குடும்பத்தைச் சேர்ந்த குருவிச் சிற்றினமாகும்.
பெயர்கள்
தமிழில் :கருஞ்சிப்பு முதுகுக் கீச்சான்
அறிவியல் பெயர் :Lanius vittatus
உடலமைப்பு
இச் சிறிய கீச்சான் 17 செ.மீ. உடல் நீளமுடையது. உடலின் மேலே அரக்கு-பழுப்பு நிறத்தில் வெளிறிய தொடையினையும் வெள்ளை விளிம்புகளுடன் நீண்ட கருப்பு நிற வாலினையும் கொண்டது. அடிப்பகுதி வெண்மையானது. கொண்டையும் கழுத்தும் சாம்பல் நிறத்தில் இருக்கும். இதன் நெற்றியும் கண்பட்டையும் கருப்பாக இருக்கும். ஒரு சிறிய வெள்ளை திட்டு இறக்கையில் காணப்படும். அலகு மற்றும் கால்கள் அடர் சாம்பல் நிறத்தில் உள்ளன. பாலின வேறுபாடுகள் காணப்படுவதில்லை.
காணப்படும் பகுதிகள் & உணவு
சின்னக் கீச்சான், ஆப்கானித்தான், பாக்கித்தான், நேபாளம் மற்றும் இந்தியாவில் பரவலாக காணப்படுகிறது. சமீபத்தில் இலங்கையில் இதன் இருப்பு பதிவு செய்யப்பட்டது. முள் மரங்களோடு கூடிய காடுகள் விளைநிலங்களைச் சார்ந்த வேலிகள் தந்திக் கம்பிகளிலும் தனித்து அமர்ந்து காணப்படும். தத்துக்கிளி, சில வண்டு, ஓணான் ஆகியவற்றை உணவாக உண்ணும். இரையை முள் போன்ற கூர்மையான அலகினால் கிழித்து உண்ணுகிறது. அலகு வலுவான கொக்கி போன்றது. ஆனால் இதன் பாதங்கள் கிழிக்க ஏற்றதாக இல்லை.
இனப்பெருக்கம்
பிப்ரவரி முதல் ஏப்ரல் வரையான பருவத்தில் கரவேல், இலந்தை, வேலிக் கருவை போன்ற மரங்களின் கவட்டியில் கூடமைத்து 3 முதல் 5 முட்டைகள் இடும்.
நமச்சிவாயபுரம் அர்த்தநாரீஸ்வரர் கோயில்
நமச்சிவாயபுரம் அர்த்தநாரீஸ்வரர் கோயில் தமிழ்நாட்டில் கள்ளக்குறிச்சி மாவட்டம், நமச்சிவாயபுரம் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சிவன் சன்னதியும், விநாயகர், நவகிரகம், தட்சிணாமூர்த்தி, முருகர், சண்டிகேஸ்வரர், தாயார் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கள்ளக்குறிச்சி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வில்லியம் டோன்
வில்லியம் டோன்  (William Donne, பிறப்பு: ஏப்ரல் 2 1875, இறப்பு: மார்ச்சு 22 1942), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1900 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
வில்லியம் டோன் கிரிக்கட் ஆக்கைவ் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 1 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1875 பிறப்புகள் பகுப்பு:1942 இறப்புகள்
பாரா ட இசூக்கா
பாரா ட இசூக்கா (Barra da Tijuca, ) பிரேசிலின் இரியோ டி செனீரோவின் மேற்கு மண்டலத்தில் அத்திலாந்திக்குப் பெருங்கடலோரத்தில் உள்ள ஓர் புறநகர்ப் பகுதி (பாரா) ஆகும். இங்குள்ள கடற்கரைகள், ஏரிகள், ஆறுகளுக்காகவும் வாழ்முறைக்காகவும் பாரா புகழ்பெற்றது.